[{"text_idx": "#000001", "text": "Ein proffilStrategaethPwy ydym niEin heffaith economaidd a chymdeithasolAdolygiad BlynyddolHanes"}, {"text_idx": "#000009", "text": "o'n graddedigion mewn cyflogaeth a/neu\u2019n astudio ymhellach, i fod i ddechrau swydd neu gwrs newydd, neu wneud gweithgareddau eraill fel teithio."}, {"text_idx": "#000014", "text": "Ymchwil rhyngwladolAdnabod ein poblMyfyrwyr rhyngwladol"}, {"text_idx": "#000021", "text": "Ein huchelgaisCofleidio ymgysylltiad cymunedolMeithrin sgiliau Cymru ar gyfer y dyfodolArwain adferiad gwyrdd CymruHyrwyddo'r Gymraeg a diwylliant Cymru"}, {"text_idx": "#000030", "text": "Fe wnes i wir fwynhau\u2019r bywyd cymdeithasol a gefais fel myfyriwr: llawer o nosweithiau allan gwych a pharti\u0308on gwisg ffansi! Fe wnes i hefyd fwynhau bod yn aelod o Gymdeithas Harry Potter a oedd newydd ei chreu bryd hynny, ac rwy\u2019n falch ei bod yn dal i fynd. Yn ystod fy nghyfnod yng Nghaerdydd, gwelais \u2018St. David\u2019s 2\u2019 a\u2019r llyfrgell newydd yn cael eu hadeiladu \u2013 newidiodd y ddinas gymaint yn ystod yr ychydig flynyddoedd hynny. Fy hoff ran o Gaerdydd oedd y Bae; roedd bob amser yn teimlo fel cymryd gwyliau bach i fynd yno a mynd am dro. Dyna bryd roedd cyfres BBC Torchwood yn cael ei ffilmio, felly roedd hynny\u2019n gwneud mynd i\u2019r Bae yn fwy cyffrous."}, {"text_idx": "#000031", "text": "Ar ddiwedd 2010, penderfynais ymfudo i\u2019r Ffindir. Roeddwn i wedi ymweld sawl gwaith ar wyliau gyda fy chwaer, gan gynnwys yn ystod y gaeaf yn llawn eira, felly roedd gen i ryw syniad o sut beth fyddai byw yno. Roeddwn hefyd wedi darllen llawer am hanes y Ffindir yn ystod yr Ail Ryfel Byd ac wedi ymddangos ar Mastermind (cyfres 2010, pennod 19)ar y teledu gyda \u2018Winter War\u2019 y Ffindir fel fy mhwnc arbenigol. Yn ystod fy ngwyliau yn Y Ffindir, syrthiais mewn cariad a\u0302 natur y lle, a\u2019r heddwch a\u2019r tawelwch yno. \u2018Cliciodd\u2019 rhywbeth, a phenderfynais mai dyma ble ddylwn i fyw. Ar o\u0302l 10 mlynedd o fyw yma mae\u2019r \u2018cyfnod mis me\u0302l\u2019 ar ben yn sicr ond rwy\u2019n dal i werthfawrogi\u2019r pethau da am y Ffindir \u2013 er fy mod weithiau\u2019n colli bywiogrwydd lleoedd eraill! Mae diffyg golau dydd yn y gaeaf (ar hyn o bryd dim ond tua 5 awr o olau dydd sydd gennym) a\u2019r \u2018nosweithiau gwyn\u2019 yn yr haf yn cymryd peth amser i ddod i arfer. Mae\u2019r haul hanner nos yn brydferth, ond gallwch chi golli trac ar amser yn hawdd gyda\u2019r nos gan nad yw byth yn tywyllu. Yn y gaeaf mae\u2019n anodd dod o hyd i egni, ond mae fitamin D a chysgu am sbel yn helpu!"}, {"text_idx": "#000033", "text": "Mae dysgu Ffinneg wedi bod yn heriol. Mae Ffinneg yn \u2018wahanol\u2019 iawn i ieithoedd eraill Ewrop (heblaw am Estoneg); mae\u2019n debyg mai\u2019r unig air Ffinneg a ddefnyddir yn Gymraeg a Saesneg yw \u2018sauna\u2019 (\u2018sawna\u2019 yn Gymraeg). I mi, bydd dysgu Ffinneg yn brofiad gydol oes, ac mae\u2019r ffaith fy mod wedi siarad Saesneg wrth fy ngwaith bob dydd, ac wedi astudio drwy\u2019r Saesneg, wedi bod yn her. Fodd bynnag, llwyddais i fod a\u0302 sgiliau iaith Ffinneg ddigon da i wneud cais am ddinasyddiaeth. Y dewis arall yma i gael dinasyddiaeth yw pasio arholiad iaith Swedeg. Fel Cymru, mae\u2019r Ffindir yn wlad ddwyieithog yn swyddogol, er mai dim ond 5% o bobl sy\u2019n siarad Swedeg fel eu hiaith gyntaf. Cydnabyddir iaith arwyddion Ffinneg, Karelian, yr ieithoedd Sa\u0301mi, a Romani yn ieithoedd lleiafrifol."}, {"text_idx": "#000035", "text": "Fy mhwnc ymchwil oedd dinas ganoloesol Vyborg, Rwsia a oedd \u2018ail ddinas y Ffindir\u2019 cyn yr Ail Ryfel Byd. Gweithiais gyda phobl ifanc yn y Ffindir i ddarganfod pa ystyron ac atgofion y maent yn eu cysylltu a\u0302\u2019r lle Ffinnaidd \u2018coll\u2019 hwn. Fe wnes i amddiffyn fy PhD ym mis Tachwedd 2020 o flaen cynulleidfa fach, yn gwisgo mygydau, a chafodd hyn ei ffrydio ar-lein."}, {"text_idx": "#000036", "text": "Ar o\u0302l pasio\u2019r arholiad iaith Ffinneg yn 2015 a byw yn y Ffindir yn ddigon hir, cyflwynais gais am ddinasyddiaeth y Ffindir, gafodd ei gymeradwyo yn 2017, canmlwyddiant y Ffindir. Erbyn hyn, rydw i\u2019n ddinesydd Prydeinig-Ffinneg deuol. Rwy\u2019n ddiolchgar bob dydd am fy ninasyddiaeth Ffinnaidd gan fod Brexit yn gwneud bywyd i ddinasyddion Prydain yn yr UE yn ansicr iawn. Yma yn y Ffindir, mae angen i holl ddinasyddion Prydain ail-ymgeisio am breswyliad a thalu am gardiau adnabod biometreg. Bydd Prydeinwyr hefyd yn cael eu \u2018cloi i mewn\u2019 i fyw yn y Ffindir tra gall rhywun fel fi barhau i ddewis symud i wlad arall yn yr UE heb lawer o rwystrau. Rwy\u2019n teimlo\u2019n ffodus iawn a hefyd yn ddig iawn bod y rhyddid i symud hwn wedi\u2019i dynnu oddi wrth ddinasyddion Prydain yn yr UE, llawer ohonynt yn methu a\u0302 phleidleisio yn refferendwm yr UE oherwydd eu bod wedi byw dramor am dros 15 mlynedd. Fel y byddwch o bosib yn sylwi, mae Brexit yn bwnc rwy\u2019n angerddol amdano: efallai y dylai fod gan fy ngyrfa o\u0302l-PhD rywbeth i\u2019w wneud ag ymchwilio i fywydau Prydeinwyr yn yr UE!"}, {"text_idx": "#000040", "text": "Cwyno am bostiad neu flog"}, {"text_idx": "#000041", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]